Държавен вестник, бр. 73, 2010 г., стр. 9

БРОЙ  73	
Д Ъ Р Ж А В Е Н  В Е С Т Н И К 	
СТР.  9  
Чл. 24. (1) Лицето, получило разрешение за 
производство, при откриване на нов обект за 
производство и съхранение на взривни веще­
ства, оръжия, боеприпаси и пиротехнически 
изделия подава до директора на ГДОП на 
МВР заявление по образец, придружено от 
документацията по чл. 17, ал. 1, с изключение 
на тази по т. 1, 11 – 14. 
(2) Когато е налице промяна в документа­
цията по ал. 1, лицето подава до директора 
на ГДОП на МВР и документите, свързани 
с промяната.
(3) Оценяването на документацията и 
проверката на място се извършват по реда 
на чл. 19, ал. 1 – 4.
(4) Директорът на ГДОП на МВР или 
оправомощено от него длъжностно лице в 
двумесечен срок от датата на подаване на 
документацията издава решение за допълване 
на издаденото разрешение за производство.
Чл. 25. (1) Произведените взривни веще­
ства, оръжия, боеприпаси и пиротехнически 
изделия трябва да отговарят на приложимите 
за тях стандарти.
(2) Когато няма стандарти по ал. 1, взрив­
ните вещества, оръжията, боеприпасите и 
пиротехническите изделия се произвеждат 
по утвърдени от производителя технически 
спецификации. 
(3) Взривни вещества, оръжия, боеприпаси 
и пиротехнически изделия могат да се произ­
веждат по лицензионни технологии.
(4) Когато оръжията и боеприпасите от­
говарят на изискванията на ал. 1 и 2, те се 
придружават от сертификат за качество, из­
даден от производителя.
Чл. 26. (1) Лицата, получили разрешение за 
производство на огнестрелни оръжия, нанасят 
уникална маркировка, която включва: името 
на производителя, държавата или адреса на 
производствения обект/производствените 
обекти, серийния номер и годината на произ­
водство или цифровия или буквено-цифровия 
код, позволяващ да се идентифицира държавата 
на производство. 
(2) Маркировката по ал. 1 се нанася върху 
основен компонент на огнестрелното оръжие, 
унищожаването на който би направило огне­
стрелното оръжие неизползваемо.
(3) Лицата, получили разрешение за про­
изводство на неогнестрелни оръжия, нана­
сят върху основен компонент на оръжието 
модел, калибър, сериен номер и година на 
производство.
Чл. 27. Лицата, получили разрешение 
за производство на боеприпаси за оръжия, 
нанасят уникална маркировка върху всяка 
единична опаковка, която включва името на 
производителя, партидния идентификационен 
номер, калибъра и вида боеприпаси.
Чл. 28. (1) Лицата, получили разрешение 
за производство на взривни вещества за граж­
дански цели и на пиротехнически изделия, 
нанасят „СЕ“ маркировка за съответствие 
върху произведените от тях изделия по реда 
на Закона за техническите изисквания към 
продуктите. 
(2) Изискването по ал. 1 не се отнася 
за взривни вещества за граждански цели и 
за фойерверки, произведени на мястото на 
употреба.
Чл. 29. (1) Лицата, получили разрешение за 
производство на взривни вещества за граждан­
ски цели, нанасят уникална идентификация 
съгласно приложение № 1 върху всяко про­
изведено взривно вещество, включително до 
най-малката производствена опаковка. Когато 
взривните вещества са обект на по-нататъш­
на производствена обработка, върху тях не 
се нанася нова уникална идентификация, 
освен ако предишната е заличена или не се 
разчита ясно. 
(2) Идентификацията по ал. 1 се закрепва 
стабилно върху изделието по начин, който не 
позволява нарушаването или заличаването є. 
Данните съгласно приложение № 1, иденти­
фициращи изделието, трябва да се разчитат 
лесно. 
(3) Изискванията на ал. 1 и 2 не се прила­
гат, когато взривните вещества са произведени 
за износ и имат поставена идентификация в 
съответствие с изискванията на държавата 
вносител, което позволява взривните вещества 
да бъдат проследявани. 
(4) Мястото и начинът на нанасяне на 
уникалната идентификация в зависимост от 
видовете взривни вещества за граждански цели 
се определят с наредба на Министерския съвет.
Чл. 30. Разпоредбата на чл. 29 не се при­
лага за:
1. взривни вещества, които се транспортират 
и доставят непакетирани в камиони помпи 
за директно зареждане в сондаж;
2. взривни вещества, които се изработват 
на взривната площадка и се зареждат веднага 
след производството им.
Чл. 31. (1) Лицата, получили разрешение за 
производство на взривни вещества, оръжия, 
боеприпаси и пиротехнически изделия, с из­
ключение на взривни вещества за граждански 
цели, водят регистър с цел проследяване, 
който съдържа:
1. произведени количества взривни веще­
ства, оръжия, боеприпаси и пиротехнически 
изделия и дата на производство;
2. идентификационни данни на произведе­
ните от тях изделия;
3. име и адрес на лицето, от което са 
получени части за оръжията или основни 
компоненти – когато лицето, получило раз­
решение за производство, само сглобява или 
видоизменя;